Vsebina

# Ukaz Do...Loop

Ponavlja ukaze med ukazoma Do in Loop, dokler je pogoj resničen (je enak True), ali pa dokler se pogoj ne uresniči (postane True).

### Skladnja:

      Do {While | Until} condition = True
      ' Do While: blok ukazov se ponovno izvaja toliko časa, dokler je pogoj resničen oz. izpolnjen (true).
      ' Do Until: blok ukazov se ponovno izvaja toliko časa, dokler pogoj ni izpolnjen (torej ko ima pogoj vrednost false).
         statements
         [Exit Do]
         statements
      Loop

      Do
         statements
         [Exit Do]
         statements
      ' Loop While: blok ukazov se ponovno izvaja toliko časa, dokler je pogoj resničen oz. izpolnjen (true).
      ' Loop Until: blok ukazov se ponovno izvaja toliko časa, dokler ni pogoj resničen oz. izpolnjen (true).
      Loop {While | Until} condition = True

### Parametri:

Ukaz Do...Loop izvaja zanko toliko časa, dokler se navedeni pogoj ne uresniči (True). Pogoj za konec zanke moramo vnesti za ukazom Do oziroma za ukazom Loop. Zgornji primeri so veljavne kombinacije.

Pogoj: primerjava, numeričen izraz ali izraz Basic, katerega vrednost je True ali False.

ukazi: ukazi, ki jih želite ponavljati, dokler je ali dokler ni pogoj resničen (True).

Če želite zanko brezpogojno zapustiti, uporabite ukaz Exit Do. Ta ukaz lahko uporabite kjerkoli v ukazu Do...Loop. Pogoj lahko tudi definirate s pomočjo strukture If...Then, kot kaže tale primer:

      Do...
         statements
         If condition = True Then Exit Do
         statements
      Loop...

### Primer:

    Sub ExampleDoLoop
        Dim sFile As String
        Dim sPath As String
        sPath = "c:\"
        sFile = Dir$( sPath ,22)
        If sFile <> "" Then
            Do
                MsgBox sFile
                sFile = Dir$
            Loop Until sFile = ""
        End If
    End Sub

Podobne teme

Ukazi For, Select Case in While

Funkciji Iif in Switch

Podprite nas!