Vsebina

# Splošno

Določa splošne nastavitve za LibreOffice.

Za dostop do tega ukaza ...

Izberite LibreOffice – NastavitveOrodja – Možnosti – LibreOffice – Splošno.

## Pomoč

Določa vedenje nameščene pomoči.

### Razširjeni namigi

Prikaže kratko besedilo pomoči, ko se s kazalko ustavite na ikoni, menijskem ukazu ali kontrolniku pogovornega okna.

### Opozori, če krajevna pomoč ni nameščena

Če krajevna pomoč ni nameščena, vendar ste povezani v internet, se pojavi pogovorno okno, ki ponuja možnost, da uporabite pomoč s spleta. Kliknite V redu, da se odpre vaš privzeti spletni brskalnik, v njem pa spletne strani pomoči za LibreOffice.

Pogovorno okno vsebuje tudi povezavo do vgrajene strani pomoči, ki ponuja navodila za nameščanje krajevne pomoči.

### Ob zagonu pokaži »Namig dneva«

Prikaže majhno okno z naključnim namigom za rabo LibreOffice. To okno se pojavi, ko odprete svoj prvi dokument dneva.

## Pogovorna okna

### Uporabi pogovorna okna LibreOffice za datoteke

Izberite to možnost, da uporabite pogovorna okna Odpri in Shrani, ki so del paketa LibreOffice. Če polja ne potrdite, bodo uporabljena standardna pogovorna okna Odpri in Shrani operacijskega sistema svojega računalnika.

### Uporabi pogovorno okno LibreOffice za barve

Potrdite to možnost, da uporabite pogovorno okno izbirnika barv, ki je del paketa LibreOffice. Če polja ne potrdite, boste uporabljali standardno pogovorno okno izbirnika barv operacijskega sistema svojega računalnika.

## Stanje dokumenta

### Tiskanje povzroči stanje »dokument spremenjen«

Določa, ali naj tiskanje dokumenta velja kot sprememba. Če je ta možnost označena, ob naslednjem zaprtju dokumenta prejmete vprašanje, ali naj se spremembe shranijo. Datum tiskanja se potem vnese v lastnosti dokumenta kot sprememba.

## Leto (dvomestno)

Določa obseg datumov, znotraj katerega sistem prepozna dvomestno leto.

V programu LibreOffice so leta podana štirimestno, tako da znaša razlika med 1/1/99 in 1/1/01 dve leti. Nastavitev Leto (dvomestno) uporabniku omogoča, da označi leta, pri katerih so dvomestni datumi dodani letu 2000. Torej, če navedete datum iz 1930 ali kakšnega kasnejšega, je vnos »1/1/20« prepoznan kot 2020-01-01 namesto kot 1920-01-01.

## Pomagajte izboljšati LibreOffice

### Poziv za pošiljanje poročila o sesutju prejemniku The Document Foundation

Povpraša vas, če želite poslati poročilo o sesutju razvijalcem, da jim pomagate izboljšati zanesljivost programja. Kadar koli se LibreOffice sesuje, se lahko odločite poslati poročila, ki vsebujejo anonimne podatke za razhroščevanje, ki pomagajo izslediti vzrok napake in jo posledično odpraviti.

## Hitri zaganjalnik LibreOffice

### Naloži LibreOffice med zagonom sistema

Če je potrjeno, naloži LibreOffice v pomnilnik ob zagonu računalnika ali ponovnem zagonu LibreOffice. S tem se skrajša čas za odpiranje LibreOffice. Prav tako se v sistemski pladenj doda ikona. S klikom ikone z desno tipko miške se pokaže meni za odpiranje novih ali obstoječih dokumentov ter ustavitev hitrega zaganjalnika.

## Povezave datotek LibreOffice

### Privzeti programi Windows

Prikliče upravljanje povezav vrst datotek v sistemu Windows. Ta gumb se vede glede na politiko povezav vrst datotek. To pomeni, da se na sistemih Windows 7, 8 in 8.1 odpre »Privzeti programi«, medtem ko se na sistemih Windows 10 odpre sporočilo, ki razloži, kako sam ročno odpre ustrezne nastavitve.

Podprite nas!