Vsebina

# Možnosti razvrščanja

Nastavi dodatne možnosti za razvrščanje, kot je naravno razvrščanje, področna nastavitev za razvrščanje, obravnava meja stolpcev, mesto rezultatov razvrščanja in drugo.

Za dostop do tega ukaza ...

#### Iz menijske vrstice:

Izberite Podatki – Razvrsti, nato zavihek Možnosti.

#### Iz vmesnika zloženke v zavihkih:

Izberite Podatki – Razvrsti, nato zavihek Možnosti.

#### Iz orodnih vrstic:

Razvrsti, nato zavihek Možnosti.

## Razlikuj velike in male črke

Razvrščanje sledi pravilom za primerjavo za področno nastavitev dokumenta. Za večino Zahodnih področnih nastavitev se male črke pojavijo pred velikimi črkami, pri drugih pa je ravno obratno. Primer: za angleško (ZDA) področno nastavitev je zaporedje 'a', 'A', 'b', 'B'. Za dansko področno nastavitev velja zaporedje 'A', 'a', 'B', 'b'.

LibreOffice uporablja pravila za primerjavo, ki temeljijo na mednarodnih komponentah za Unicode (ICU). Za podrobne informacije o primerjavi, ki so specifične za področno nastavitev vašega dokumenta, obiščite https://icu4c-demos.unicode.org/icu-bin/collation.html#legend (v angl. jeziku).

Za azijske področne nastavitve: Odkljukajte Razlikuj velike in male črke, da uveljavite zbiranje na več ravneh. Pri zbiranju na več ravneh se vnosi najprej primerjajo v njihovih prvotnih oblikah brez upoštevanja velikosti črk in diakritičnih znakov. Če so ovrednoteni kot enaki, se njihove diakritike upoštevajo pri primerjavi na drugi ravni. Če so še vedno ovrednoteni kot enaki, se pri primerjavi na tretji ravni upošteva velikost črk, širina znakov in razlike v japonskem zlogovnem sistemu Kana.

## Vključi oblike

Ohrani trenutno oblikovanje celice.

## Omogoči naravni algoritem razvrščanja

Naravno razvrščanje je algoritem, ki številke s predpono niza razvrsti po njihovi številski vrednosti, namesto da jih pri primerjavi obravnava kot navadno besedilo.

Primer: niz vrednosti A1, A15, A9, A4, A5, A17, ..., A2, A13, A21 se ob naravnem razvrščanju spremeni v

A1, A2, A3, A4, A5, A6, ..., A19, A20, A21.

Isti nabor vrednosti pri razvrščanju, ki ni naravno, postane

A1, A11, A12, A13, ..., A19, A2, A20, A21, A3, A4, A5, ..., A9.

### Prepoznaj decimalno ločilo

Znak za decimalno ločilo, ki se sicer spreminja s področnimi nastavitvami, ob vključitvi v število, ki sledi besedilu, nakazuje, da gre za decimalno število. Primer: A1.14, A1.2, A2.5, A10 (s piko kot ločilom).

### Decimalno ločilo kot navaden znak

Znak za decimalno ločilo, ki se spreminja s področnimi nastavitvami, ne nakazuje decimalnega števila, če je vključen v besedilo, ki sledi; namesto tega je obravnavan kot navaden znak. Primer: A1.14 vsebuje znak 'A', število 1, znak '.' in število 14.

## Vključi robne stolpce/vrstice, ki vsebujejo samo komentarje

Robni stolpci obsega (za razvrščanje vrstic) ali robne vrstice obsega (za razvrščanje stolpcev) v obsegu za razvrščanje se privzeto ne razvrstijo, če so prazne. Potrdite to možnost, če naj se razvrstijo tudi robni stolpci oz. vrstice, ki vsebujejo komentarje.

## Vključi robne stolpce/vrstice, ki vsebujejo samo slike

Robni stolpci obsega (za razvrščanje vrstic) ali robne vrstice obsega (za razvrščanje stolpcev) v obsegu za razvrščanje se privzeto ne razvrstijo, če so prazne. Potrdite to možnost, če naj se razvrstijo tudi robni stolpci oz. vrstice, ki vsebujejo slike.

## Kopiraj rezultate razvrščanja v:

Prekopira razvrščen seznam v obseg celice, ki ga določite.

Postopek kopiranja najprej kopira izvorne podatke v ciljni obseg in nato na tem mestu razvrsti podatke. To zaporedje dejanj je pomembno, če izvorni obseg ni razvrščen in vsebuje formule, saj kopiranje obsega samodejno prilagodi relativne sklice celic v teh formulah.

### Razvrsti rezultate (seznam poimenovanih obsegov)

Izberite poimenovan obseg celic, kjer želite prikazati razvrščen seznam.

### Razvrsti rezultate (vnosno polje)

Vnesite obseg celic, kjer želite prikazati razvrščen seznam.

## Vrstni red po meri

Kliknite tukaj in izberite želeni vrstni red razvrščanja po meri.

### Seznam vrstnega reda po meri

Izberite vrstni red razvrščanja po meri, ki ga želite uveljaviti. Če želite določiti razvrščanje po meri, izberite LibreOffice – NastavitveOrodja – Možnosti – LibreOffice Calc – Razvrščevalni seznami.

## Področna nastavitev

Izberite področno nastavitev za pravila razvrščanja.

### Možnosti

Izberite možnost razvrščanja za področno nastavitev. Izberite npr. možnost »telefonski imenik« za nemščino, da bo pri razvrščanju upoštevan posebni znak za preglas.

Podobne teme

Pogoji razvrščanja

Podprite nas!