Vsebina

# Funkcija InStr

Vrne položaj niza v drugem nizu.

Če se niz najde, vrne funkcija Instr mesto, kjer je niz našla. Če niza ne najde, funkcija vrne 0.

### Skladnja:

    InStr ([Začetek As Long,] Niz1 As String, Niz2 As String[, Primerjava As Integer]) As Integer

### Vrnjena vrsta:

Integer

### Parametri:

Začetek: numeričen izraz, ki označuje mesto v drugem nizu, kjer naj se iskanje prvega podniza prične. Če ta parameter izpustite, se iskanje začne na začetku niza. Najmanjša dovoljena vrednost je 1. Največja dovoljena vrednost je 2.147.483.648.

Niz1: poljuben niz, v katerem želite iskati.

Niz2: poljuben niz, ki ga želite poiskati.

Primerjava: neobvezen numeričen izraz, ki določa vrsto primerjave. Vrednost parametra je lahko 0 ali 1. Privzeta vrednost je 1 in definira primerjavo besedila, ki ne razlikuje med velikimi in malimi črkami. Vrednost 0 definira binarno primerjavo, ki loči med malimi in velikimi črkami.

Primerjava, ki ne loči med malimi in velikimi črkami, lahko upošteva posebnosti področnih nastavitev. Tako se lahko npr. »s« ujema z »β«.

Če se želite izogniti napakam med izvajanjem, ne uporabljajte parametra Primerjava, če ste parameter Začetek izpustili.

### Kode napak:

5 Neveljaven klic procedure

## Primer:

    Sub ExamplePosition
      Const sCalc = "LibreOffice Calc"

      Instr(sCalc, "calc")     ' vrne 13
      Instr(String1:=sCalc, String2:="calc", Start:=1)  ' vrne 13
      Instr(11, sCalc, "c")     ' vrne 13
      Instr(11, sCalc, "c",  1) ' vrne 13
      Instr(11, sCalc, "c",  0) ' vrne 16
    End Sub

Podprite nas!